62021CO0379_INF
Sklep Sodišča (deveti senat) z dne 17. januarja 2023 –TBI Bank
(Zadeva C‑379/21) (
1
)
„Predhodno odločanje – Člen 53(2) in člen 99 Poslovnika Sodišča – Potrošniški kredit – Direktiva 93/13/EGS – Člen 6(1) – Nepošteni pogoji – Zavrnitev takojšnje izdaje plačilnega naloga v primeru zahtevka, ki temelji na nepoštenem pogoju – Posledice v zvezi z nepoštenostjo pogodbenega pogoja – Navodila hierarhično višjega sodišča, ki ne upoštevajo teh posledic“
1.
Vprašanja za predhodno odločanje – Pristojnost Sodišča – Meje – Splošna ali hipotetična vprašanja – Vprašanje, ki je glede na predmet spora o glavni stvari abstraktno in povsem hipotetično – Nedopustnost
(člen 267 PDEU)
(Glej točke 23, 25 in 26.)
2.
Varstvo potrošnikov – Nepošteni pogoji v potrošniških pogodbah – Direktiva 93/13 – Postopek za izdajo plačilnega naloga – Potrošnik, ki ni sodeloval v postopku do izdaje plačilnega naloga – Obveznost nacionalnega sodišča, da po uradni dolžnosti izpelje vse posledice, ki izhajajo iz ugotovitve nepoštenega pogoja – Predlog za izdajo plačilnega naloga, ki delno temelji na navedeni določbi – Delna zavrnitev predloga s strani nacionalnega sodišča – Pogoji – Nadaljnji obstoj pogodbe – Razlikovanje med zahtevki, ki izhajajo iz nepoštenega pogoja, v primerjavi s preostalim delom zahtevka – Preverjanje, ki je naloga nacionalnega sodišča
(Direktiva Sveta 93/13, člen 6(1))
(Glej točke od 29 do 31 in od 33 do 35 ter točko 1 izreka.)
3.
Varstvo potrošnikov – Nepošteni pogoji v potrošniških pogodbah – Direktiva 93/13 – Ugotovitev nepoštenosti pogoja – Obseg – Obveznost nacionalnega sodišča, da ugodi celotnemu predlogu za plačilo in izda takojšen nalog – Obveznost navedenega sodišča, da ne uporabi navodil, ki so v nasprotju s pravom Unije in ki jih izda hierarhično višje sodišče
(Direktiva Sveta 93/13, člen 6(1))
(Glej točke od 37 do 40 ter točko 2 izreka.)
Izrek
1.
Člen 6(1) Direktive Sveta 93/13/EGS z dne 5. aprila 1993 o nepoštenih pogojih v potrošniških pogodbah,
je treba razlagati tako, da
mora nacionalno sodišče, ki mu je predložen predlog za izdajo plačilnega naloga, in kadar dolžnik, ki je potrošnik, v postopku ne sodeluje do izdaje tega plačilnega naloga, po uradni dolžnosti zavrniti uporabo nepoštenega pogoja iz pogodbe o potrošniškem kreditu, sklenjene med tem potrošnikom in zadevnim prodajalcem ali ponudnikom, na katerem temelji del uveljavljane terjatve. V tem primeru lahko to sodišče ta zahtevek delno zavrne, če lahko na eni strani zadevna pogodba še naprej obstaja brez kakršne koli druge spremembe oziroma dopolnila, kar mora preveriti navedeno sodišče, in je na drugi strani zahtevke, ki izhajajo iz tega pogoja, mogoče razlikovati od preostalega predloga.
2.
Člen 6(1) Direktive 93/13
je treba razlagati tako, da
nasprotuje temu, da je nacionalno sodišče, ki o zadevi ponovno odloča po tem, ko mu je zadevo vrnilo hierarhično višje sodišče, v skladu z nacionalnim procesnim pravom vezano na pravno presojo in navodila hierarhično višjega sodišča, če glede na razlago, za katero se je obrnilo na Sodišče, ocenjuje, da ta presoja ali navodila ne upoštevajo pravnih posledic nepoštenosti pogoja kreditne pogodbe.
(
1
)	UL C 368, 13.9.2021.